Аркадий Маслов

Аркадий Петрович Маслов (1924 - 1958) — медицина фәннәре докторы, Кемерово дәүләт медицина университетының гистология кафедрасы мөдире.

 Биографиясе 

Аркадий Петрович Маслов 1924 елда ТАССРның Кайбыч районы Фёдоровское авылында туган. Авылда Федоровское урта мәктәбен, аннары Казан медицина институтын, соңрак профессор А. Н. Миславский җитәкчелегендә гистология кафедрасы аспирантурасын кызыл диплом белән тәмамлаган. 1950 елда «Имезүчеләрнең эректиль органнарының кан тамырлары рецептлы иннервацияләү морфологиясе» дигән темага кандидатлык диссертациясен яклый. 1953 елның 15 ноябреннән 1956 елның 1 июненә кадәр атказанган фән эшлеклесе проф. А.Н. Миславский җитәкчелегендә докторантурада белем ала. 1956 елның 7 маенда ул «Кеше һәм кайбер имезүчеләрнең тышкы җенси органнарының рецепт инервациясе микроморфологиясе» дигән темага докторлык диссертациясен яклый. А. П. Маслов фәннең соңгы казанышларын җәлеп итеп, югары теоретик дәрәҗәдә лекцияләр укый, хезмәткәрләр һәм студентлар арасында зур абруй казана.

1956 елның сентябрендә  А. Маслов Кемерово дәүләт медицина университетының гистология кафедрасына нигез салган, ул 1956 елның 1 июненнән СССР сәламәтлек саклау министры боерыгы белән Кемерово медицина институтының гистология кафедрасы мөдире вазыйфасына билгеләнә. 5 ай дәвамында ул кафедра оештыра, анда уку процессы һәм фәнни – тикшеренү эшләре алып бару өчен барлык шартлар тудыра.

1956 елдан алып 1958 елга кадәр Кемерово дәүләт медицина университетының гистология кафедрасы мөдире булып торган.

1958 елда каты авырганнан соң Кемерово шәһәрендә вафат була.

 Чыганаклар 

 © Образование 
 История сельского поселения. Федоровское. 
 Кемерово дәүләт медицина университетының гистология кафедрасы тарихы.

Төркем:Казан дәүләт медицина институтын тәмамлаучылар
Төркем:Медицина фәннәре докторлары